GL:ชี้ Q4/59 สดใสแถมเป็นไตรมาสที่ดีสุดแนะนำซื้ออัพราคาพื้นฐานใหม่ 88.00 บาท
GL:ชี้ Q4/59 สดใสชูเป็นไตรมาสที่ดีสุดแนะนำซื้อ ให้ราคาพื้นฐานใหม่ 88 บาท (เดิม 50 บาท) ฝ่ายวิจัยฯ DBSV ปรับเพิ่มคาดการณ์กำไรสุทธิปี 59-60 ขึ้น 3% และ 37% ตามลำดับ โดยนำผลประกอบการในอินโดนีเซีย, เมียนมาร์ และศรีลังการ เข้ามารวมไว้ในประมาณการด้วย สำหรับหุ้นกู้แปลงสภาพคาดการณ์ว่าจะแปลงใน 4Q61 สำหรับราคาพื้นฐานใหม่ 88 บาท อิงกับ PEG ที่ 1.0 เท่า (ใช้ EPS growth เฉลี่ยของปี 58-61 ที่ 64% ต่อปี)
15 พ.ย. 2559

บล.ดีบีเอสฯ ระบุในบทวิเคราะห์วันนี้(15 พ.ย.) ว่า บริษัท กรุ๊ปลีส จำกัด (มหาชน) หรือ GL แนวโน้มไตรมาส 4/59 ยังคงสดใสและเป็นไตรมาสที่ดีสุดของปีนี้ โดยเป็นไตรมาสแรกที่รับรู้ผลประกอบการที่อินโดนีเซีย เมียนมาร์ และศรีลังกา ขณะเดียวกันธุรกิจในไทยยังไปได้ดี และธุรกิจในกัมพูชา &amp; ลาวขยายตัวสูงต่อเนื่อง ซึ่งคาดว่ากำไรในไตรมาส 4/59 จะขยายตัวแกร่ง 86%เทียบช่วงเดียวกันของปีก่อน และ 38%เทียบไตรมาสก่อนหน้า
กำไรสุทธิปี 60 คาดว่าจะเติบโตเป็นเท่าตัว เพราะรับรู้กำไรจากอินโดนีเซียและศรีลังกาเต็มปี นอกจากนั้นกำไรจากเมียนมาร์ไม่ได้มาจาก BGMM เท่านั้น ยังมาจากบริษัทที่ให้บริการที่จะเริ่มดำเนินงานตั้งแต่ปี 60 ด้วย ธุรกิจในกัมพูชาที่จับมือกับ TrueMoney ยังทำกำไรเป็นสัดส่วนสูงสุด ธุรกิจในไทยดีขึ้นโดยสินเชื่อเริ่มขยายตัวได้หลังจากหดตัวในปี 58-59 คาดการณ์กำไรสุทธิปี 60 ขยายตัวแกร่ง 102%เทียบช่วงเดียวกันของปีก่อน และประมาณการกำไรยังมี Upside risk หากธุรกิจในกัมพูชา อินโดนีเซีย และเมียนมาร์ ทำกำไรได้ดีกว่าที่คาดการณ์ไว้
บริษัทยังเล็งขยายลงทุนในต่างประเทศต่อเนื่อง และใน 3 ปีข้างหน้ามีเป้าหมายเป็นผู้นำในธุรกิจดิจิตอลไฟแนนซ์, เพิ่ม Market cap ของหุ้นเป็น 1 หมื่นล้านUS$ (ปัจจุบันอยู่ที่ประมาณ 2 พันล้านUS$), มีฐานลูกค้าทั่วโลก 2.5 พันล้านราย และมีกำไรจากต่างประเทศคิดเป็น 90% ของกำไรทั้งหมด โดยมีสัดส่วนกำไรจากอินโดนีเซียมากที่สุด
แนะนำซื้อ ให้ราคาพื้นฐานใหม่ 88 บาท (เดิม 50 บาท) ฝ่ายวิจัยฯ DBSV ปรับเพิ่มคาดการณ์กำไรสุทธิปี 59-60 ขึ้น 3% และ 37% ตามลำดับ โดยนำผลประกอบการในอินโดนีเซีย, เมียนมาร์ และศรีลังการ เข้ามารวมไว้ในประมาณการด้วย สำหรับหุ้นกู้แปลงสภาพคาดการณ์ว่าจะแปลงใน 4Q61 สำหรับราคาพื้นฐานใหม่ 88 บาท อิงกับ PEG ที่ 1.0 เท่า (ใช้ EPS growth เฉลี่ยของปี 58-61 ที่ 64% ต่อปี)